रुपन्देही सुपर लिग : वेस्टर्न विजयी
देवदह क्रिकेट युनिटलाई १ सय ३६ रनको फराकिलो रनले पछि पार्दै वेस्टर्न क्रिकेट एकेडेमी नेपाल टेलिकम रुपन्देही सुपर लिग क्रिकेट प्रतियोगिता अन्तर्गत बिहीबार डिभिजन ‘ए’को खेलमा विजयी भएको छ । हारसँगै देवदह भने रेलिगेसनमा परेर ‘ए’ डिभिजनबाट ‘बी’ डिभिजनमा घटुवा भयो ।
तिलोत्तमा — देवदह क्रिकेट युनिटलाई १ सय ३६ रनको फराकिलो रनले पछि पार्दै वेस्टर्न क्रिकेट एकेडेमी नेपाल टेलिकम रुपन्देही सुपर लिग क्रिकेट प्रतियोगिता अन्तर्गत बिहीबार डिभिजन ‘ए’को खेलमा विजयी भएको छ । हारसँगै देवदह भने रेलिगेसनमा परेर ‘ए’ डिभिजनबाट ‘बी’ डिभिजनमा घटुवा भयो ।टस जितेर ब्याटिङ रोजेको वेस्टर्नले निर्धारित ४४ ओभरको खेलमा ९ विकेट क्षतिमा २ सय २१ रनको योगफल बनायो । उसका लागि विक्रम भुसालले ४९, राहुल कुमारले ४६, अनिल खरेलले नटआउट ३६ र सन्देश थापाले २१ रन बनाए । बलिङमा देवदहका विकाश श्रेष्ठले ३, अर्जुन रायमाझी र सन्दीप पाण्डेले २/२ तथा सुदिप जिसी र सुरज खड्काले समान १/१ विकेट लिए ।प्रतिउत्तरमा देवदह २२.३ ओभरमा अलआउट हुँदै ७५ रनमै समेटियो । जसमा सुदीप जिसीले नटआउट १८ रन बनाए पनि अन्य ब्याट्सम्यानले दोहोरो अंक जोड्न सकेनन् । बलिङमा वेस्टर्नका अनिल खरेलले ६ ओभरमा २ मेर्डन राख्दै ९ रन खर्चेर ५ विकेट लिए । उनी म्यान अफ द म्याच समेत भए । यस्तै, एकेन्द्र कुमारले २ तथा सन्देश थापा, हरजित सिंह र राहुल कुमारले १/१ विकेट लिए । शुक्रबार डिभिजन ‘ए’ का तिरुपति क्रिकेट क्लब र तिलोत्तमा क्रिकेट क्लबबीच प्रतिस्पर्धा हुने आयोजक संस्था रुपन्देही क्रिकेट संघका अध्यक्ष प्रशान्तविक्रम मल्लले जनाकारी दिए ।